b"\n_START_ARTICLE_\nRen\xc3\xa9 Kollo\n_START_SECTION_\nEl Liceu\n_START_PARAGRAPH_\nAquest any 1965, debut\xc3\xa0 a Catalunya, en el Gran Teatre del Liceu de Barcelona, amb Der Barbier von Bagdad (El barber de Bagdad) d'Albert Lortzing. Dos anys m\xc3\xa9s tard, cant\xc3\xa0 a D\xc3\xbcsseldorf i va romandre en la companyia d'aquest teatre fins al 1971. El 1969, debuta en el Festival de Bayreuth, interpretant el paper del Timoner de Der fliegende Holl\xc3\xa4nder, malgrat que en els anys posteriors abordaria un ampli repertori de rols wagnerians en el festival, com s\xc3\xb3n Parsifal, Lohengrin, Siegfried, etc. Particip\xc3\xa0 cantant el paper del jove Siegfried en L'anell del Nibelung en el Centenari a Bayreuth._NEWLINE_Tamb\xc3\xa9 ha cantat en els teatres i festivals m\xc3\xa9s importants de tot el m\xc3\xb3n, com Salzburg (Tito i Tamino el 1974). Covent Garden o en el Metropolitan de Nova York (Siegmund o Lohengrin el 1976). La seva veu no es correspon amb la t\xc3\xadpica d'un heldentenor, encara que interpreti molts papers d'aquest repertori._NEWLINE_\xc3\x89s m\xc3\xa9s aviat un tenor l\xc3\xadric-spinto d'\xc3\xa0mplies possibilitats. En el seu repertori, destaca una gran quantitat de rols a m\xc3\xa9s de wagnerians: Bacchus d'Ariadne auf Naxos, Hans de La n\xc3\xbavia venuda, aix\xc3\xad com altres papers de l'opereta francesa i vienesa."